钦定古今图书集成/明伦汇编/氏族典/第276卷 > 王时中
## 钦定古今图书集成/明伦汇编/氏族典/第276卷 > 王时中

按《明外史李钺传》：“王时中，字道夫，黄县人。弘治三年
进士。授鄢陵知县，召拜御史，督察畿辅马政。正德初，
出按宣大，逮系武职贪污者百馀，为东厂太监丘聚
所奏。刘瑾捕时中下诏狱，谪戍铁岭卫。瑾诛，起四川
副使，迁湖广按察使，以右佥都御史巡抚宁夏。世宗
立，召为右副都御史。父丧除，起故官，历兵部左侍郎”，
代李钺为尚书。为言官李鸣鹤等所劾，帝令归听勘。
兵部尚书李承勋卒，复起时中代之。调刑部尚书。坐
论御史冯恩狱，落职闲住。始，恩疏诋时中，及是以宽
恩得罪，时称为长者。久之，遇赦，复官，致仕。